Shkodra Elektronike

Shkodra Elektronike ir albāņu folktronikas duets, kas izveidots 2019. gadā Škodrā, Albānijas ziemeļos. Sastāvā ir migranti no Itālijas Kole Lača (Kolë Laca) un Beatriče Ģerģe (Beatriçe Gjergji). Pārstāvēja Albāniju 2025. gada Eirovīzijas dziesmu konkursā ar dziesmu Zjerm, kur kvalificējās finālam un izcīnīja 8. vietu.

Ieguva popularitāti 2020. gadā, izlaižot veiksmīgus singlus Ku e Gjeta Vedin un Synin si Qershia, pēc kā sāka uzstāties dažādos starptautiskos festivālos. Sarakstīja arī dziesmu E jemja nuse, kuru izpildīja dziedātāja Rezarta Smaja un ieguva 3. vietu šovā Festivali i Këngës 60. 2022. gadā izdeva savu pirmo minialbumu Live @ Uzina ar singlu Turtulleshë. 2024. gadā ar dziesmu Zjerm uzvarēja šovā Festivali i Këngës 63 un ieguva tiesības pārstāvēt Albāniju 2025. gada Eirovīzijas dziesmu konkursā.

Shkodra Elektronike mūziku raksturo kā elektroniskās mūzikas, popmūzikas un Albāņu tautas mūzikas apvienojumu. Tās pamatā ir āķīgas melodijas, saistoši ritmi un dziesmu teksti, kas bieži pievēršas tādām tēmām kā mīlestība vai ikdienas dzīve. Projekta pamatā ir dueta aizraušanās ar Škodras tradicionālo dziesmu interpretāciju mūsdienu elektroniskajā stilā.

 Diskogrāfija 

 Paplašināti izdevumi 
 Nosaukums Piezīmes Live @ Uzina Izdots: 2022. gada 10. martā
 Izdēvējs: Alt Orient
 Formats: digitālā lejuplāde, straumēšana

 Singli 
 Nosaukums Gads Albums vai minialbums Ku e gjeta vedin 2020 Synin si qershia Turtulleshë 2022 Live @ Uzina Vaj si kenka ba dynjaja (kopā ar Fanfara Tirana) 2023 Zjerm 2024

 Atsauces 

 Ārējās saites 

 Oficiālā mājaslapa
  Youtube konts

Kategorija:Albāņu mūziķi
Kategorija:Albānijas Eirovīzijas dziesmu konkursa dalībnieki
Kategorija:2025. gada Eirovīzijas dziesmu konkursa dalībnieki